CELEX: 32021D1227
Language: lt
Date: 2021-07-27 00:00:00
Title: Komisijos įgyvendinimo sprendimas (ES) 2021/1227 2021 m. liepos 27 d. kuriuo iš dalies keičiamas „DNV GL AS“ pripažinimas pagal Europos Parlamento ir Tarybos reglamento (EB) Nr. 391/2009 16 straipsnį

2021 7 28   
               
               
                  LT
               
               
                  Europos Sąjungos oficialusis leidinys
               
               
                  L 269/143
               
            
         KOMISIJOS ĮGYVENDINIMO SPRENDIMAS (ES) 2021/1227
         2021 m. liepos 27 d.
         kuriuo iš dalies keičiamas „DNV GL AS“ pripažinimas pagal Europos Parlamento ir Tarybos reglamento (EB) Nr. 391/2009 16 straipsnį
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. balandžio 23 d. Europos Parlamento ir Tarybos reglamentą (EB) Nr. 391/2009 dėl laivų patikrinimo ir apžiūros organizacijų bendrųjų taisyklių ir standartų (1), ypač į jo 4 straipsnio 1 dalį ir 16 straipsnį,
         kadangi:
         
                     (1)
                  
                  
                     pagal Reglamentą (EB) Nr. 391/2009 Komisija yra atsakinga už laivų patikrinimo ir apžiūros organizacijų, norinčių gauti leidimą teikti paslaugas valstybių narių vardu, pripažinimą. Pagal to reglamento 8 straipsnio 1 dalį Komisija taip pat turi reguliariai vertinti pripažintas organizacijas, siekdama užtikrinti, kad jos ir toliau atitiktų to reglamento reikalavimus;
                  
               
                     (2)
                  
                  
                     atlikdama tą vertinimą Komisija tikrina, ar suteikto pripažinimo turėtojas yra atitinkamas organizacijos juridinis subjektas, kuriam taikomos Reglamento (EB) Nr. 391/2009 nuostatos, kaip apibrėžta to reglamento 2 straipsnio c punkte ir 4 straipsnio 3 dalyje ir pagal to reglamento 2 straipsnio c punktą ir 4 straipsnio 3 dalį. Jeigu yra kitaip, Komisija turėtų priimti sprendimą, kuriuo tas pripažinimas iš dalies pakeičiamas. Pagal Reglamento (EB) Nr. 391/2009 2 straipsnio c punktą organizacija yra juridinis asmuo, jo dukterinės įmonės ir visi kiti jo kontroliuojami subjektai, kurie kartu arba atskirai vykdo to reglamento taikymo sričiai priklausančias užduotis;
                  
               
                     (3)
                  
                  
                     Komisijos įgyvendinimo sprendimu C(2013) 8876 buvo nustatyta, kad „Det Norske Veritas“ pripažinimo turėtoja yra bendrovė „DNV GL AS“. Pagal tą įgyvendinimo sprendimą „DNV GL AS“ yra visų juridinių asmenų, kurie taikant Reglamentą (EB) Nr. 391/2009 sudaro pripažintą organizaciją, patronuojančioji įmonė;
                  
               
                     (4)
                  
                  
                     Komisijai pranešta, kad nuo 2021 m. kovo 1 d. juridinio asmens – patronuojančiosios bendrovės „DNV GL AS“ – pavadinimas pakeistas į „DNV AS“. Todėl atitinkamas juridinis asmuo – patronuojančioji bendrovė, kuriai turėtų būti suteiktas pripažinimas – yra bendrovė „DNV AS“;
                  
               
                     (5)
                  
                  
                     pirmiau minėtos atitinkamos patronuojančiosios bendrovės tapatybės pasikeitimas nedaro poveikio šios organizacijos gebėjimui laikytis Reglamente (EB) Nr. 391/2009 nustatytų reikalavimų;
                  
               
                     (6)
                  
                  
                     šiame sprendime nustatytos priemonės atitinka Jūrų saugumo ir teršimo iš laivų prevencijos komiteto (COSS), įsteigto pagal Europos Parlamento ir Tarybos reglamentą (EB) Nr. 2099/2002 (2), nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Pripažinimas, suteiktas bendrovei „DNV GL AS“ iš dalies keičiamas, pavadinimą „DNV GL AS“ pakeičiant pavadinimu „DNV AS“, kuriuo įvardijama visų juridinių asmenų, kurie taikant Reglamentą (EB) Nr. 391/2009 sudaro pripažintą organizaciją, patronuojančioji įmonė.
         
         
            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2021 m. liepos 27 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 131, 2009 5 28, p. 11.
         
            (2)  2002 m. lapkričio 5 d. Europos Parlamento ir Tarybos reglamentas (EB) Nr. 2099/2002 įsteigiantis Jūrų saugumo ir teršimo iš laivų prevencijos komitetą (COSS) ir iš dalies keičiantis saugios laivybos ir teršimo iš laivų prevencijos reglamentus (OL L 324, 2002 11 29, p. 1).